Θεσσαλονίκη, 03/03/2021

**Η LIDL ΕΛΛΑΣ ΠΡΟΧΩΡΑ ΣΕ ΑΥΞΗΣΕΙΣ ΜΙΣΘΩΝ 3,5% ΣΥΝΟΛΙΚΟΥ ΥΨΟΥΣ 1,8 ΕΚΑΤ. ΕΥΡΩ**

**Ενισχύει περαιτέρω τους ήδη υψηλούς, άνω του μέσου όρου της αγοράς, μισθούς.**

Για ακόμη μια χρονιά, η Διοίκηση της Lidl Ελλάς προχωρά σε αύξηση απολαβών της τάξης του 3,5% προς την κατεύθυνση ενός ενιαίου μισθολογικού πλαισίου για τους εργαζομένους της πρώτης γραμμής σε καταστήματα και αποθήκες σε όλη την Ελλάδα. Σε επίπεδο έτους, η συνολική αύξηση της επένδυσης σε κόστος προσωπικού ανέρχεται στα 1,8 εκατομμύρια ευρώ.

Η εν λόγω αύξηση έρχεται να προστεθεί σε μία σειρά ενισχυμένων επενδύσεων σε μισθολογικές και μη μισθολογικές παροχές στις οποίες έχει προέλθει η εταιρεία τα τελευταία χρόνια. Ενδεικτικά, το 2020, η συνολική επένδυση σε μισθούς αυξήθηκε κατά 2,5 εκατομμύρια ευρώ. Ακόμη, τους τελευταίους 12 μήνες έχουν δοθεί επιπρόσθετες παροχές ύψους 6 εκατομμυρίων ευρώ, υπό τη μορφή διατακτικών τροφίμων, σε όλους ανεξαιρέτως τους εργαζομένους της Lidl Ελλάς.

Στόχος της Lidl Ελλάς είναι να παραμείνει εργοδότης επιλογής, με ενίσχυση των αρχών της διαφάνειας, της αναγνώρισης και της δικαιοσύνης. Και το έχει επιτύχει, καθώς αποτελεί μία εταιρία διεθνώς αναγνωρισμένη [για 5η συνεχόμενη χρονιά ως Κορυφαίος Εργοδότης](https://team.lidl.gr/ta-vraveia-mas/top-employer-2021) από το Top Employers Institute και [πρώτος Εργοδότης Επιλογής](https://team.lidl.gr/ta-vraveia-mas/no1-employer-of-choice) σε έρευνα του kariera.gr σε συνεργασία με το Οικονομικό Πανεπιστήμιο Αθηνών.

Η Lidl Ελλάς αναγνωρίζει την προσπάθεια που καταβάλλουν όλοι της οι εργαζόμενοι και δεσμεύεται να συνεχίσει να τους θέτει στο επίκεντρο της επιχειρηματικής της δραστηριότητας.

**Επισκεφθείτε τη Lidl Ελλάς και στα:**

[**team.lidl.gr**](https://team.lidl.gr/)

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

[**youtube.com/user/lidlhellas**](https://youtube.com/user/lidlhellas)